પણ આપણી અંદર માણસ બનવાની પ્રક્રિયા નીરંતર ચાલ્યા કરતી હોય છે માત્ર આપણે સમયાનંતરે ચેક કરતા રહેવાનું હોય છે કે તે પ્રક્રિયા બંધ તો થઈ ગઈ નથી, હું વ્યકિતગત  માનું છંમ કે આપણે જે લખીએ તેવું જીવવું અથવા તેવું જીવવા માટેનો સતત પ્રયાસ કરવો બની શકે કે આપણે જે વિષય ઉપર લખ્યુ સંભવ છે, કે તેવું જીવવામાં આપણે જ ભુલ કરી બેસીએ તો વાંધો નથી પણ  શેરબજારની જાહેર ખબરની જેમ વાંચકોના જોખમે આપણે બધુ જ વાંચકો ઉપર છોડી દઈએ તે પણ વાજબી નથી, જ્યારે પત્રકાર સરકાર-પોલીસ અને જાહેર વ્યવસ્થા ઉપર લખે છે ત્યારે ત્યાં તેની જવાબદારી પુરી થતી નથી, જ્યારે આપણે જાહેર જીવનની વ્યકિતઓ અથવા મુલ્યો ઉપર લખીએ છીએ ત્યારે આપણી વિશેષ જવાબદારીઓ ઊભી થાય છે.